બે વખત મિસ યુનિવર્સ રહી ચૂકેલી મોડલ અને અભિનેત્રી ઉર્વશી રૌતેલાની પહેલી ફિલ્મ સની દેઓલ સાથે ‘સિંહ સાહિબ ધ ગ્રેટ’ હતી, પરંતુ તે સમયે કોઈએ તેને વધુ નોટિસ ન કરી. તેણે બીજી ફિલ્મ ‘સનમ રે’ પણ કરી. આ ફિલ્મમાં પૂર્વ મિસ ઇન્ડિયાએ તેનું બિકિની બોડી પણ દર્શાવ્યું. તેણે ઇન્ટીમેટ સીન પણ આપ્યા. આ અંગે વાત કરતાં તે કહે છે કે હું એક બ્યુટી ક્વીન છું. દરેક વ્યક્તિ બિકિની પહેરી ન શકે, કેમ કે તે પહેરવા માટે તમારું બોડી કર્વી હોવું ખૂબ જરૂરી છે. તમે ફિટ હોવાં જોઇએ, નહીંતર તમે સાવ ભદ્દાં લાગો છો. મેં સારું ફિગર મેળવવા માટે નાનપણથી જ પ્રયત્ન શરૂ કરી દીધા હતા. મેં આ માટે ખૂબ મહેનત કરી છે. હું અત્યાર સુધી ઘણાં બ્યુટી ટાઇટલ્સ જીતી ચૂકી છું. હું મારા કામને લઇને હંમેશાં સિરિયસ રહું છું.